El 1989, Anglaterra va guanyar dos test match contra Romania i Fiji, seguit de victòries en els tres primers partits del Cinc Nacions del 1990. Van perdre l'últim dels enfrontaments davant Escòcia i van propiciar el tercer i últim Gran Slam escocès. Anglaterra es va recuperar a l'any següent en guanyar el seu primer Gran Slam des de 1980. Anglaterra va ser seu de la Copa Mundial de 1991 i va quedar enquadrada al Grup A, juntament amb els All Blacks, Itàlia i Estats Units. Malgrat perdre la primera trobada davant Nova Zelanda, es va classificar per als quarts de final on va derrotar a França 19-10. A les semifinals es va enfrontar a Escòcia i va aconseguir la victòria, 9-6, per fer-se un lloc a la final, on esperava Austràlia. No obstant això, Anglaterra no va poder ser profeta a la seva terra i va caure derrotada per 12-6.